หมูกระทะกองบินตั้งอยู่หน้ากองบินเลยค่ะ จากถนนสุเทพทางฝั่งวัดสวนดอก เจอร้านข้าวต้มย้งเลี้ยวซ้ายแยกนั้นเลย ไม่กี่ร้อยเมตรก็ถึง
- ร้านเป็นร้านหลังคาสูง จัดโต๊ะอัดแน่น อึดอัดไปนิดนึงค่ะ ละพัดลมดูดควันก็น้อยไปหน่อย ทำให้ควันอบอวลมากกก กินเสร็จคือเสื้อผ้า หน้าผม ซึมซับกลิ่นหมูทะไปเต็ม ๆ กันเลยทีเดียว 55
- สำหรับอาหารมีเนื้อทุกสิ่งให้เลือกสรร หมูสามชั้น สันคอหมู หมูบดปรุงรส ไก่ เนื้อ ปลา ไส้กรอก เต้าหู้ไข่ สำหรับทะเลมีกุ้งกะปู ซึ่งเติมเป็นรอบ ๆ และหมดเร็วมว๊ากกก แย่งกันตักสุดฤทธิ์
- ผักนี่ยกมาทั้งสวน ผักกาดขาว ผักบุ้ง ผักชีฝรั่ง โหระพา ผักชี เห็ดเข็มทอง เห็ดเออรินจิ เห็ดหูหนูขาว ล้างสะอาดใช้ได้ อันนี้ดีงามม
- ส่วนน้ำจิ้ม เป็นน้ำจิ้มซีฟู้ดกับสุกี้ มีพริก กระเทียม ซีอิ๊วขาวและผงหม่าร่าให้เติมเพิ่มเอง รสชาติอร่อยใช้ได้ค่ะ
- เครื่องดื่มมีหลายอย่างค่ะ น้ำส้ม น้ำมะนาวแบบผสม เปรี้ยว ๆ หวาน ๆ อร่อยดี พวกน้ำอัดลมเป็น Est หลายรสเลย น้ำเปล่าก็มีให้
- ของหวานและผลไม้ มีแตงโม สับปะรด มะม่วงมัน เฉาก๊วย และไอติมป่าตัน อร่อยทุกสิ่งค่ะ
- ที่ชอบคือบนโต๊ะมีเหยือกน้ำซุปให้เติมเองไม่ต้องเรียกน้องพนักงานบ่อย ๆ สะดวกดีค่ะ
- เตาที่ร้านเป็นเตาแก๊ส กระทะแยกส่วนได้ระหว่างโซนน้ำกะโซนปิ้ง คือปิ้งไปสักพัก กระทะปิ้งจะดำมากกก ขอทางร้านเปลี่ยนกระทะด้านบนได้นะคะ เค้าก็จะแงะกระทะกลมที่ครอบด้านบนเปลี่ยนให้ สะดวกดีค่ะ

สรุป
- รสชาติ 4/5
- บรรยากาศ 3/5
- บริการ 3.5/5
- ความคุ้มค่า 4/5